CELEX: 
Language: lt
Date: 2017-03-20 00:00:00
Title: KOMISIJOS DELEGUOTASIS REGLAMENTAS (ES) …/... dėl klijuotosios sluoksninės medienos produktų, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktų, kuriems taikomas darnusis standartas EN 15497, klasifikavimo pagal degumą sąlygų, neatliekant bandymų, kuriuo iš dalies keičiamas Sprendimas 2005/610/EB

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               2011 m. kovo 9 d. Europos Parlamento ir Tarybos reglamentu (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB
                  1
               , Komisijai suteikiami įgaliojimai priimti deleguotuosius aktus dėl pagrindinių su esminėmis statybos produktų charakteristikomis susijusių eksploatacinių savybių klasių nustatymo. Reglamente taip pat nustatyta, kad statybos produktų gamintojai neturėtų patirti nereikalingos administracinės naštos ar išlaidų. Visų pirma, kaip nustatyta Reglamento (ES) Nr. 305/2011 28 straipsnyje, Komisija turėtų pasirinkti mažiausiai apsunkinančią eksploatacinių savybių pastovumo vertinimo ir tikrinimo sistemą, kuria būtų tinkamai užtikrinama sveikatos apsauga, sauga ir aplinkos apsauga.
            
            
               Jei tam tikrų statybos produktų eksploatacinės savybės jau buvo pakankamai įrodytos stabiliais bandymų rezultatais arba kitais turimais duomenimis, jų gamintojams turėtų būti leista, laikantis nustatytinų sąlygų, deklaruoti tam tikrą eksploatacinių savybių klasę neatliekant bandymų arba papildomų bandymų, kaip nustatyta Reglamento (ES) Nr. 305/2011 27 straipsnio 5 dalyje ir 36 straipsnio 1 dalies a punkte. Šia supaprastinta tvarka dar labiau sumažinama administracinė našta ir išlaidos gamintojams.
            
            
               Per konsultacijas su valstybių narių paskirtais ekspertais, remiantis išsamiais pramonės bandymų rezultatų įrodymais įrodyta, kad klijuotosios sluoksninės medienos produktų, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktų, kuriems taikomas darnusis standartas EN 15497, su degumu susijusios eksploatacinės savybės yra stabilios ir nuspėjamos, jei jie atitinka tam tikras sąlygas. Dėl šios priežasties šių produktų su degumu susijusias eksploatacines savybes galima neatliekant papildomų bandymų priskirti prie tam tikrų eksploatacinių savybių klasių, jei laikomasi tų sąlygų.
            
            
               Šiuo reglamento projektu nustatomos sąlygos, kurių laikantis galima taikyti supaprastintą klijuotosios sluoksninės medienos produktų, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktų, kuriems taikomas darnusis standartas EN 15497, su degumu susijusių eksploatacinių savybių nustatymo tvarką.
            
            
               Komisijos sprendimu 2005/610/EB
                  2
                jau nustatytos klijuotosios sluoksninės medienos produktų, kuriems taikomas standartas EN 14080, su degumu susijusių eksploatacinių savybių klasės. To sprendimo priedo 1 lentelėje pateiktos sąlygos, kurių reikia laikytis siekiant šiuos produktus klasifikuoti neatliekant jų bandymų. Toje lentelėje nustatytas jų mažiausias bendras storis – 40 mm. Tačiau įrodytomis stabiliomis ir nuspėjamomis su degumu susijusiomis eksploatacinėmis savybėmis pagrįsta pakoreguoti šį storį ir sumažinti jį iki 22 mm. Dėl teisinio tikrumo Sprendimo 2005/610/EB priedo 1 lentelė turėtų būti išbraukta, o vietoj jos turėtų būti taikomas šio reglamento priedas.
            
            
               2.KONSULTACIJOS PRIEŠ PRIIMANT AKTĄ
            
            
               Visų pirma 2015 m. kovo 12 d. reglamento projektas buvo aptartas priešgaisrinės saugos ekspertų pogrupyje (toliau – FireSubAG), o po to – 2015 m. gegužės 8 d. vykusiame Statybos patariamosios grupės posėdyje
                  3
               . 2015 m. kovo 6 d. – gegužės 8 d. jis taip pat buvo pateiktas konsultacijoms raštu su ekspertais. Prieš tai visos valstybės narės turėjo galimybę paskirti konsultacijose dalyvausiančius ekspertus. Konsultuotasi ne tik su šiais ekspertais, bet ir su kitais išorės suinteresuotaisiais subjektais. FireSubAG ir patariamojoje grupėje aptarti dokumentai, kurie taip pat buvo aktualūs vykdant konsultacijas raštu, buvo kartu perduoti ir Europos Parlamentui, ir Tarybai, kaip numatyta Bendrajame susitarime dėl deleguotųjų aktų. Rengiant galutinę šio akto projekto redakciją tarpžinybinėms konsultacijoms, atsižvelgta į išsakytas susijusias pastabas.
            
            
               Siekiant gauti visuomenės atsiliepimų, 2017 m. sausio 12 d. – vasario 9 d. minėtoji redakcija buvo paskelbta Geresnio reglamentavimo portale. Atsiliepimų negauta.
            
            
               3.DELEGUOTOJO AKTO TEISINIAI ASPEKTAI
            
            
               Pagal Reglamento (ES) Nr. 305/2011 27 straipsnį eksploatacinių savybių klasės gali būti nustatomos atsižvelgiant į esmines statybos produktų charakteristikas. Pagal 27 straipsnio 1 dalį tai galima padaryti priimant Komisijos deleguotuosius aktus, o pagal 27 straipsnio 2 dalį tam galima naudotis darniaisiais standartais.
            
            
               Be to, pagal 27 straipsnio 5 dalį Komisija gali nustatyti sąlygas, kurias įvykdžius laikoma, kad statybos produktas priskiriamas prie tam tikros eksploatacinių savybių klasės neatliekant bandymų arba papildomų bandymų, siekiant išvengti nereikalingų statybos produktų, kurių eksploatacinės savybės jau buvo pakankamai įrodytos stabiliais bandymų rezultatais arba kitais turimais duomenimis, bandymų.
            
            
               Šių sąlygų turi būti laikomasi, jei gamintojas savo produkto tipo bandymus nori pakeisti atitinkamu dokumentu, kuriuo patvirtinama, kad tas produktas laikomas atitinkančiu tam tikrą eksploatacinių savybių lygį ar klasę, kaip nurodyta Reglamento (ES) Nr. 305/2011 36 straipsnio 1 dalies a punkte.
            
            
               Komisijos deleguotuoju reglamentu (ES) 2016/364
                  4
               nustatyta statybos produktų degumo Europos klasifikavimo sistema, o jo priedo 1 lentelė taikoma klijuotosios sluoksninės medienos produktams, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktams, kuriems taikomas darnusis standartas EN 15497.
            
            
               Remiantis ekspertų grupės konsultacijomis, klijuotosios sluoksninės medienos produktų, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktų, kuriems taikomas darnusis standartas EN 15497, su degumu susijusios eksploatacinės savybės pagal Reglamente (ES) 2016/364 numatytą klasifikavimo sistemą nustatytos tinkamai. Dėl šios priežasties šių produktų su degumu susijusias eksploatacines savybes galima neatliekant papildomų bandymų priskirti prie tam tikrų eksploatacinių savybių klasių, kaip apibrėžta pirmiau minėtoje Europos klasifikavimo sistemoje.
            
            
               Reglamento projektas atitinka proporcingumo principą, nes deleguotojo akto priėmimas yra veiksmingiausias būdas pasiekti norimų rezultatų, mažinti administracinę naštą, kartu toliau užtikrinant teisinį tikrumą. Juo sušvelninamos rinkos dalyvių administracinės prievolės, kurie kitu atveju turi laikytis Reglamento (ES) 305/2011 dėl į jo taikymo sritį patenkančių produktų bandymų.
            
            
               KOMISIJOS DELEGUOTASIS REGLAMENTAS (ES) …/...
            
            
               2017 03 20
            
         
         
            
               dėl klijuotosios sluoksninės medienos produktų, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktų, kuriems taikomas darnusis standartas EN 15497, klasifikavimo pagal degumą sąlygų, neatliekant bandymų, kuriuo iš dalies keičiamas Sprendimas 2005/610/EB
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB
                  5
               , ypač į jo 27 straipsnio 5 dalį,
            
            
               kadangi:
            
            
               (1)statybos produktų su degumu susijusių eksploatacinių savybių klasifikavimo sistema nustatyta Komisijos deleguotuoju reglamentu (ES) 2016/364
                  6
               . Tarp produktų, kuriems taikomas šis deleguotasis reglamentas, yra klijuotosios sluoksninės medienos produktai ir dantytuoju dygiu sujungtos statybinės masyviosios medienos produktai;
            
            
               (2)Komisijos sprendimo 2005/610/EB
                  7
                priedo 1 lentelėje nustatytos klijuotosios sluoksninės medienos produktų, kuriems taikomas darnusis standartas EN 14080, degumo klasės. Tačiau dėl papildomų šių produktų bandymų buvo pagrįsta koreguoti tame sprendime jiems nustatytas sąlygas;
            
            
               (3)klijuotosios sluoksninės medienos produktų, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktų, kuriems taikomas darnusis standartas EN 15497, bandymai parodė, kad jų su degumu susijusios eksploatacinės savybės yra stabilios ir nuspėjamos, jei jie atitinka tam tikras sąlygas dėl mažiausio vidutinio medienos tankio ir mažiausio vidutinio produkto storio;
            
            
               (4)todėl, laikantis tokių sąlygų, be papildomų bandymų turėtų būti laikoma, kad klijuotosios sluoksninės medienos produktai, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktai, kuriems taikomas darnusis standartas EN 15497, atitinka tam tikrą su degumu susijusią eksploatacinių savybių klasę, nustatytą Deleguotuoju reglamentu (ES) 2016/364;
            
            
               (5)dėl teisinio tikrumo Sprendimo 2005/610/EB priedo 1 lentelė turėtų būti išbraukta, o vietoj jos klijuotosios sluoksninės medienos produktams, kuriems taikomas darnusis standartas EN 14080, turėtų būti taikomas šio reglamento priedas,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Be bandymų turi būti laikoma, kad priede nustatytas sąlygas atitinkantys sluoksninės medienos produktai, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktai, kuriems taikomas darnusis standartas EN 15497, atitinka priede nurodytas eksploatacinių savybių klases.
            
            
               2 straipsnis
            
            
               Sprendimo 2005/610/EB priedo 1 lentelė išbraukiama.
            
            
               3 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje, 2017 03 20
            
         
         
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
         
         
            
                  
                     (1)
                  OL L 88, 2011 4 4, p. 5.
               
               
                  
                     (2)
                  
                  
                        OL L 208, 2005 8 11, p. 21.
                  
               
               
                  
                     (3)
                  Komisijos ekspertų grupių ir kitų panašių subjektų registro punktas E01329.
               
               
                  
                     (4)
                  OL L 68, 2016 3 15, p. 4.
               
               
                  
                     (5)
                  OL L 88, 2011 4 4, p. 5.
               
               
                  
                     (6)
                  2015 m. liepos 1 d. Komisijos deleguotasis reglamentas (ES) 2016/364 dėl statybos produktų degumo klasifikavimo pagal Europos Parlamento ir Tarybos reglamentą (ES) Nr. 305/2011 (OL L 68, 2016 3 15, p. 4.) 
               
               
                  
                     (7)
                  2005 m. rugpjūčio 9 d. Komisijos sprendimas 2005/610/EB, nustatantis kai kurių statybos produktų degumo klases (OL L 208, 2005 8 11, p. 21).
               
            
      
    ---documentbreak--- 
      
         
         
            
               PRIEDAS
            
            
            
            
                  
            
            
                     
                        Produktai
                           1
                        
                     
                  
                  
                     
                        Mažiausias vidutinis tankis
                           2
                         
                     
                     
                        (kg/m3)
                     
                  
                  
                     
                        Mažiausias bendras storis 
                     
                     
                        (mm)
                     
                  
                  
                     
                        Klasė 
                           3
                        
                     
                     
                  
               
                     
                        Klijuotosios sluoksninės medienos produktai, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktai, kuriems taikomas darnusis standartas EN 15497 
                     
                  
                  
                     
                        380
                     
                  
                  
                     
                        22
                     
                  
                  
                     
                        D-s2, d0
                     
                  
               
         
         
            
                  
                     (1)
                  Taikoma visoms rūšims ir klijams, kuriems taikomi produkto standartai.
               
               
                  
                     (2)
                  Nustatyta pagal standartą EN 13238.
               
               
                  
                     (3)
                  Deleguotojo reglamento (ES) 2016/364 priedo 1 lentelėje nustatyta klasė.